කෝටිපති ව්‍යාපාරික මොහොමඩ් සියාම් ඝාතනයේ සැකකරුවන් වන හිටපු නියෝජ්‍ය පොලිස්පති වාස් ගුණවර්ධන ඇතුළු හිටපු පොලිස් නිළධාරීන්ට නීතිපතිවරයා අද දින මහාධිකරණය හමුවේ අධි චෝදනා ගොනු කරන බව රජයේ ජ්‍යෙෂ්ඨ නීතිඥ වසන්ත පෙරේරා මහාතා ඊයේ(6) කොළඹ මහාධිකරණයට කරුණු ඉදිරිපත් කළේය.සැකකාර පොලිස් නිළධාරීන් සිවු දෙනාට ඇප ලබාදෙන ලෙස ගොනු කර තිබූ පෙත්සම් හතරක් කැඳවූ අවස්ථාවේ දී කොළඹ මහාධිකරණ විනිසුරු ලලිත් ජයසූරිය මහතා හමුවේ මේ කරුණු ඉදිරිපත් කෙරිණි.අධි චෝදනා පත්‍ර සැකසීම හා සාක්කි ලේඛන නඩු භාණ්ඩ ලේඛන පරික්ෂා කිරීමේ කටයුතු නියෝජ්‍ය සොලිසිටර් ජනරාල් අයේෂා ජිනසේන මෙනෙවියගේ අධික්ෂණයෙන් පසු නඩු ගොනුව මහාධිකරණයට බාර දෙන බව පැවසූ වසන්ත මහතා සැකකරුවන්ට ඇප ලබාදීම ප්‍රතික්ෂේප කරන ලෙසට අධිකරණයෙන් ඉල්ලා සිටියේය.2013 මැයි මස 21 දින හෝ ඊට ආසන්න දිනක දී බම්බලපිටිය කෝටිපති ව්‍යාපාරික සියාම් පැහැරගෙන ගොස් ඝාතනය කිරීමේ සැකකරුවන් වන දැනට බන්ධනාගාරගත උප පොලිස් පරීක්ෂක ඉන්දික බමුණුසිංහ, පොලිස් කොස්තාපල්වරුන් වන ගාමිණි සනත් චන්ද්‍ර, ප්‍රියන්ත සංජිව හා කැළුම් රංගන දිසානායකට ඇප ඉල්ලා මේ ඇප ඉල්ලීම් ඉදිරිපත් කර තිබිණි.සැකකරුවන්ට ඇප ලබා දුනහොත් සාක්කිකරුවන්ට බලපෑම් සිදුවිය හැකි බව පැවසු වසන්ත මහතා ඇප ලබාදීම යුක්තිය ඉටුවීමට බරපතළ තර්ජනයක් විය හැකි බව ද පෙන්වා දුන්නේය.සැකකරුවන්ගෙන් තර්ජන එල්ලවිය හැක්කේ අපරාධ සහායකයන් ලෙස ක්‍රියාකර දැනට නීතිපතිවරයාගේ සමාව ලබා ඇප ලබා ඇති දෙදෙනාට පමණක් නොව මේ නඩුවේ සියලු පාර්ශ්වයන්ට එය අගතියක් විය හැකි බව නීතිඥවරයා පැවැසීය.විත්තිකරුවන් වෙනුවෙන් පෙනී සිටි නීතිඥ රවීන්ද්‍ර ද සිල්වා මහතා කරුණු දක්වමින් මෙසේ පැවැසීය.‍මේ නඩුවේ සැකකරුවන් දෙදෙනෙක්ව සිට අපරාධ සාහායකයන්ට නීතිපතිවරයා පසුගිය ඹක්තෝබර් මස අපරාධ නඩු විධාන සංග්‍රහයේ 256 (3) වගන්තිය යටතේ සමාව ප්‍රදානය කළා.